Παραλία Κουλούρας Λάρισας

Για οικισμούς κ.λπ. με ίδιο όνομα στην Ελλάδα, δείτε: Παραλία.

Η Παραλία Κουλούρας είναι πολύ μικρός παραθαλάσσιος οικισμός της Θεσσαλίας στην Περιφερειακή Ενότητα Λάρισας και τον Δήμο Τεμπών.

Γενικά στοιχεία 
Η Παραλία Κουλούρας βρίσκεται στην ακτή του Θερμαϊκού Κόλπου ενώ απέχει 31 χλμ. ΒΑ. από το Μακρυχώρι (έδρα του δήμου) και 59 χλμ. ΒΑ. από τη Λάρισα. Η αμμώδης παραλία της βρίσκεται σε κοντινή απόσταση από το χώριο Νέα Μεσάγκαλα και το Δέλτα του Πηνειού. Η περιοχή τελευταία, έχει αναπτυχθεί εξαιτίας της μεγάλης τουριστικής της κίνησης, λόγω της καθαρής παραλίας. Αναφέρεται επίσημα για πρώτη φορά ως ξεχωριστός οικισμός το 2001 να απογράφεται στο τότε Τοπικό Διαμέρισμα Κρανέας του τότε δήμου Κάτω Ολύμπου. Σύμφωνα με το πρόγραμμα Καλλικράτης, μαζί με την Κρανέα και την Κουλούρα αποτελούν την κοινότητα Κρανέας που υπάγεται στη Δημοτική Ενότητα Κάτω Ολύμπου του Δήμου Τεμπών και σύμφωνα με την απογραφή 2011 έχει 17 κατοίκους ενώ με αυτήν του 2001 είχε 43.

Πηγές
Ιστοσελίδα Tour Portal, Παραλία Κουλούρας

Παραπομπές 

Χωριά του νομού Λάρισας
Δήμος Τεμπών